b'\n_START_ARTICLE_\nMol\xc4\x97t\xc5\xb3 gimnazija\n_START_SECTION_\nIstorija\n_START_PARAGRAPH_\n1980 m. \xc4\xafkurta Mol\xc4\x97t\xc5\xb3 2-oji vidurin\xc4\x97 mokykla, joje mok\xc4\x97si 635 mokiniai, dirbo 39 mokytojai, buvo 20 klasi\xc5\xb3 komplekt\xc5\xb3.  Mokykla gars\xc4\x97jo gerais akademiniais rezultatais, stojimo \xc4\xaf auk\xc5\xa1t\xc4\x85sias mokyklas rodikliais. 1981 m. prad\xc4\x97tas  sustiprintas matematikos mokymas._NEWLINE_1992 m. mokyklos direktore paskirta jauna, energinga geografijos mokytoja Au\xc5\xa1ra Narbutait\xc4\x97, kuri kartu su labai  k\xc5\xabrybingu  mokytoj\xc5\xb3 kolektyvu prad\xc4\x97jo mokyklos veiklos kait\xc4\x85 gimnazijos \xc4\xafk\xc5\xabrimo link. 1993/1994 mokslo metais mokytojai paruo\xc5\xa1\xc4\x97 gimnazijos klas\xc4\x97ms programas ir mokymo planus, kuriuos patvirtino Lietuvos \xc5\xa1vietimo ir mokslo ministerija. 1994 m. atidarytos dvi pirmosios gimnazijos klas\xc4\x97s \xe2\x80\x93 humanitarinio ir realinio profilio._NEWLINE_1994\xe2\x80\x931997 m. vykdytas tarptautinis eksperimentas \xe2\x80\x9ePsichologinio klimato gerinimas mokykloje\xe2\x80\x9c bendradarbiaujant su Danijos mokytojais. \xc5\xa0is projektas tur\xc4\x97jo didel\xc4\x99 reik\xc5\xa1m\xc4\x99 gimnazijos mikroklimato gerinimui. Nuo 1995 m. naudojama vertinimo sistema pagal Bloom\xe2\x80\x98o taksonomij\xc4\x85. 1997 m. rugs\xc4\x97jo 1 d. LR Kult\xc5\xabros ir \xc5\xa1vietimo ministerijos kolegijos nutarimu mokyklai suteiktas gimnazijos statusas.'